明史·陈瑄传的阅读答案附翻译
明史·陈瑄传
陈瑄,字彦纯,合肥人。父闻,以义兵千户归太祖,累官都指挥同知。瑄代父职。父坐事戍辽阳,瑄伏阙请代,诏并原其父子。瑄少从大将军幕,以射雁见称。屡从征南番,又征越嶲,讨建昌叛番月鲁帖木儿,逾梁山,平天星寨,破宁番诸蛮。复征盐井,进攻卜木瓦寨。贼炽甚。瑄将中军,贼围之数重。瑄下马射,伤足,裹创战。自巳至酉,全师还。又从征贾哈剌以奇兵涉打冲河得间道作浮梁渡军既渡撤梁示士卒不返连战破贼 建文末,迁右军都督佥事。燕兵逼,命总舟师防江上。燕兵至浦口,瑄以舟师迎降,成祖遂渡江。既即位,封平江伯,食禄一千石,赐诰券,世袭指挥使。宋礼既治会通河成,朝廷议罢海运,仍以瑄董漕运。议造浅船二千余艘,初运二百万石,浸至五百万石,国用以饶。永乐十三年,瑄用故老言,自淮安城西管家湖,凿渠二十里,为清江浦,导湖水入 淮,筑四闸以时宣泄。又缘湖十里筑堤引舟,由是漕舟直达于河,省费不訾。 又自淮至临清,相水势置闸四十有七,作常盈仓四十区于淮上,及徐州、临清、通州皆置仓,便转输。虑漕舟胶浅,自淮至通州置舍五百六十八,舍置卒,导舟避浅。复缘河堤凿井树木,以便行人。凡所规画,精密宏远,身理漕河者三十年,举无遗策。仁宗即位之九月,瑄上疏陈七事。一曰重国本,二曰择贤良 。三曰苏民力。四曰兴学校。五曰整卫所。六曰谨边防。七曰专漕运。帝览奏曰:“瑄言皆当。”令所司速行。遂降敕奖谕,寻赐铁券,世袭平江伯。宣宗八年十月卒于官,年六十有九。追封平江侯,赠太保,谥恭襄。